Käisi Johannes - Wikipedia

# Käisi Johannes

### Läteq: Wikipedia

Käisi Johannes (Johannes Käis) (sündü 26. joulukuu pääväl 1885 Põlva kihlkunnan Timo vallan Rosma külän, kuuli 29. piimäkuu pääväl 1950 Põlva vallan Trompsi külän, om matõt Põlva kalmuaida) oll' koolimiis ja luudusopõtusõ oppaja.

## [toimõndaq] Pereh

- Esä: Käisi Peeter (1849-1922), kuulmeistri
- Imä: Käisi (Hurda) Liis (1852-1926)
- Naanõ: Käisi (Lauga) Anette (1891-1942), kuulmeistri

## [toimõndaq] Haridus

- Rosma küläkuul
- 1897-1899 Põlva kihlkunnakuul
- 1900-1903 Võro liinakuul
- 1903 tekk' Pihkva gümnaasiumi man kreiskoolioppaja kutsõeksämi.
- 1904 lõpõt' eksternin Peterburi Oppajidõ Instituudi.
- 1918 lõpõt' Petrogradi ülikooli füüsiga-matõmaatigatiidüskunna I järgo diplomiga.

## [toimõndaq] Tüükotussõq

- 1903-1906 Limbaži liinakooli oppaja
- 1906-1911 Valmiera liinakooli ja tütärlatsigümnaasiumi oppaja
- 1911 Riia Peeter-Pauli liinakooli oppaja
- 1912-1917 Riia Aleksandri I gümnaasiumi (miä oll' 1915-1917 evakueerit Võrro) oppaja
- 1917-1919 Vologda Oppajidõ Instituudi maatiidüse ja luudusopõtusõ oppõjoud nink direktri
- 1919-1920 Pihkva Rahvaharidusõ Instituudi lektri nink kubõrmango haridusosakunna instruktri
- 1920-1921 Eesti haridusministeeriümi riigikoolinõvvomiis
- 1921-1930 Võro Oppajidõ Seminäri direktri
- 1931 Paldiski ütisreaalgümnaasiumi direktri
- 1931-1940 Eesti Oppajidõ Liido tiidüsline sekretäär
- 1940-1941 Haridusõ Rahvakomissariaadi metodoloogiaosakunna juhataja
- 1940-1941 ja 1945-1949 aokirä "Nõvvokogodõ kuul" toimõndaja
- 1944-1947 Haridusministeeriümi metoodigaosakunna juhataja
- 1947-1950 kuulõ inspektri

## [toimõndaq] Ütiskundlinõ tegevüs

- 1930. aastagil juhte koolivahtsõndusrühmä, kohe kuulu päält 400 oppaja.
- 1938-1940 juhte oppajidõ kolmõaastagaidsi tävvendüskursuisi.

## [toimõndaq] Looming

Avald' kogomigu "Loengit ja kokkovõttit" I-II nink aastagaraamatit "Tiil tüükoolilõ" I-VI. Toimõnd' metoodiliidsi raamatidõ rita "Vahtsit teid algoppusõn", bülletääni "Koolivahtsõndaja" nink "Eesti entsüklopeediä" artiklit luudustiidüse, maatiidüse, põllumajandusõ nink pedagoogiga alalt. Põh'and' luudusopõtusõ metoodiga ja koolifenoloogia nink kuts' üles kooliaido tegemä. Kirot' hariduspoliitiga- ja metoodigaartiklit. 1946. avald' inne sõta kirotõt koolivahtsõnduskirätüüq kogomigun "Valit tüüq", mink iist tedä süüdüstediq kodanlik-natsionalistligun kihotustüün nink sunniti tüült ärq minemä. Timä teossõq olliq 1960. aastagidõ keskpaigani ärq keeledüq.

## [toimõndaq] Teossõq

- "Tiil tüükoolilõ" I-VI ("Teel töökoolile"), Võro, 1924--1929
- "Luudusopõtus algkoolin" I-III ("Loodusõpetus algkoolis"), Võro, 1927-1930
- "Vahtsit teid algoppusõn" ("Uusi teid algõpetuses"), Talliin, 1931-1936, 13 käsiraamatut üten tüüvihkõ ja juhõndidõga
- "Koolivahtsõndaja" ("Kooliuuenduslane"), 1933-1940
- "Esiqtegemine ja individuaalnõ tüüviis" ("Isetegevus ja individuaalne tööviis"), Võro, 1935; 2. trükk 1992, soomõ keelen 1937
- "Loengit ja kokkovõttit" I-II ("Loenguid ja kokkuvõtteid"), Tarto, 1938-1939
- "Valit tüüq" ("Valitud tööd"), 1946

## [toimõndaq] Tunnustusõq

- 1945 ENSV tiindsä oppaja

## [toimõndaq] Mälehtüse hoitminõ

- 1988-1996 kand' Põlva Keskkuul Käisi Johannese nimme.
- Rosma kuul kand (Käisi) Johannese nimme.

## [toimõndaq] Välislink

- Käisi Johannesest om põh'aligult kirotõt Talliina Ülikooli lehe pääl.

Retrieved from "http://fiu-vro.wikipedia.org../../../k/%C3%A4/i/K%C3%A4isi_Johannes_b3bb.html"

Katõgooria: Võromaa inemiseq

##### Views

- Artikli
- Arotus
- Current revision

##### Otsiq